Diari Oficial de la Generalitat Valenciana


Sumari del DOGV 1778, del 08-05-1992 (1992/824737)

RESOLUCIÓ de 6 de març de 1992, de la Direcció General de Patrimoni Cultural de la Conselleria de Cultura, Educació i Ciència de la Generalitat Valenciana, per la qual s'acorda tenir per incoat l'expedient de delimitació de l'entorn de protecció de l'església i monestir de Sant Vicent de la Roqueta de la ciutat de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1778

Data del DOGV
:   08-05-1992

Secció del DOGV
:   ALTRES DISPOSICIONS

Número del document
:   1992/824737


Data del document
:   06-03-1992

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 6 de març de 1992, de la Direcció General de Patrimoni Cultural de la Conselleria de Cultura, Educació i Ciència de la Generalitat Valenciana, per la qual s'acorda tenir per incoat l'expedient de delimitació de l'entorn de protecció de l'església i monestir de Sant Vicent de la Roqueta de la ciutat de València.  
Atés que per Reial Decret 941/1978 de 27 de març es declarà monument històrico-artístic de caràcter nacional el conjunt format per l?església i el monestir de sant Vicent de la Roqueta, situat al carrer de Sant Vicent Màrtir de la ciutat de València.  
Vist l?informe del Servei del Patrimoni Artístic Immoble favorable a la incoació de l?expedient de delimitació de l?entorn de protecció d'aquest monument.  
Atés allò que disposen els articles 9 de la Llei 16/1985, de 25 de juny, del Patrimoni Històric Espanyol, i 11 del Reial Decret 111/1986, de 10 de gener, per al desenvolupament parcial de la citada Llei, la Direcció General de Patrimoni Cultural de la Conselleria de Cultura, Educació i Ciència de la Generalitat Valenciana resol:  
Primer  
Incoar expedient de delimitació de l?entorn de protecció del conjunt format per l?església i el monestir de Sant Vicent de la Roqueta de la ciutat de València.  
L?entorn de protecció queda delimitat en els annexos que s'adjunten a aquesta resolució.  
Segon  
Seguir amb la tramitació de l?expedient, segons les disposicions vigents.  
Tercer  
Traslladar aquesta resolució a l'Alcaldessa-Presidenta de l'Ajuntament de València i fer-li saber que, d?acord amb allò que estableix l'article 16 de la Llei 16/1985, de 25 de juny, aquesta incoació determina la suspensió de les llicències de parcel·lació, edificació o demolició a la zona afectada i dels efectes de les que ja han estat atorgades, i que, segons l'article 19 en relació amb l'article 11 del citat cos legal, la realització d'obres a aquesta zona haurà de ser autoritzada per la Direcció General de Patrimoni Cultural.  
Quart  
Que, d'acord amb allò que disposa l'article 12.2 del Reial Decret 111/1986, de 10 de gener, per al desplegament parcial de la Llei 16/1985, es notifique aquesta resolució a les persones interessades, als efectes oportuns, i al Registre General de Béns d?Interès Cultural per a la seua anotació preventiva.  
Cinquè  
Que aquesta resolució amb els annexos es publique en el Diari Oficial de la Generalitat Valenciana i en el Butlletí Oficial de l?Estat.  
La qual cosa es fa pública als efectes oportuns.  
València, 6 de març, de 1992. - La Directora General de Patrimoni Cultural: Evangelina Rodríguez Cuadros.  
ANNEX I  
Motivació de la delimitació proposada  
La delimitació proposada es justifica d'acord amb els criteris següents:  
- Parcel·les que limiten directament amb la que ocupa el BIC, i que qualsevol modificació que s'hi realitze poden afectar-lo bé visualment bé físicament.  
- Parcel·les limítrofes amb el BIC que en constitueixen l?entorn visual i ambiental immediat i que qualsevol intervenció que s'hi realitze pot suposar una alteració de les condicions de percepció o del caràcter de l?espai urbà.  
- Espais públics en contacte directe amb el BIC i les parcel·les enumerades anteriorment, les quals en constitueixen part de l'ambient urbà immediat.  
- Edificacions o qualsevol element del paisatge urbà, que tot i que no son limítrofes amb el BIC n'afecten de forma important la vista.  
ANNEX II  
Area de protecció  
A) Descripció literal de la delimitació  
L?entorn de protecció de l?església i monestir de Sant Vicent de la Roqueta comprèn espais públics i espais parcel·lats.  
a) Espais parcel·lats  
1 El corresponent a l?edifici de Sant Vicent de la Roqueta. El corresponent a l?edifici del col·legi de Sant Tomàs de Villanueva, incloent-hi tota la zona esportiva i d?esbarjo. Correspon al pati interior de l?illa que actualment no està edificat en l?illa de coses delimitada pels carrers de Sant Vicent Màrtir, Marvà i Albacete. El corresponent al primer edifici a continuació de l?edifici de Sant Vicent de la Roqueta, al carrer de Sant Vicent fins el seu límit posterior, en la direcció oposada al centre de la ciutat.-  
b) Espais públics  
El carrer de Sant Vicent Màrtir en el tram comprés entre la gran via Ramón y Cajal i l'alineació nord dels carrers Marvà i Dr. Vila Barberà. S'hi inclou l'espai corresponent al xamfrà del carrer Salvador Sastre.  
B) Delimitació gràfica de la delimitació  
S'hi adjunta plànol per a la seua publicació.  
Veure imatge